Up-791/05
Natisni
Opravilna št.:
Up-791/05
Datum odločitve:
21. 12. 2005
ECLI:
ECLI:SI:USRS:2005:Up.791.05
Akt:
Ustavna pritožba družbe A. Ž. Ž. zoper Revizijsko poročilo o pravilnosti poslovanja A. Ž. Ž., d.o.o., Javnega podjetja, v letih 2002 in 2003, št. 1209-7/2004-25 z dne 8. 6. 2005
Izrek:
Ustavna pritožba družbe A. Ž. Ž. zoper Revizijsko poročilo o pravilnosti poslovanja A. Ž. Ž., d.o.o., Javnega podjetja, v letih 2002 in 2003, št. 1209-7/2004-25 z dne 8. 6. 2005 se zavrže.
Evidenčni stavek:
Pritožnica vlaga ustavno pritožbo zoper revizijsko poročilo Računskega sodišča, ki pa ga glede na ureditev posebnega postopka revidiranja poslovanja uporabnikov javnih sredstev v skladu z Zakonom o Računskem sodišču (Uradni list RS, 11/01 – ZRacS-1) ni mogoče šteti za posamičen akt, s katerim bi bilo odločeno o kakšni pritožničini pravici ali temeljni svoboščini. Zato ustavna pritožba zoper revizijsko poročilo ni dopustna.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
9. 8. 2005
Vrsta odločitve:
sklep
Vrsta rešitve:
zavrženje
Dokument:
US25555
Dokument v PDF obliki:
Up-791-05.pdf
114 KB
Prenesite datoteko
Up-791/05-5
21. 12. 2005
SKLEP
Ustavno sodišče je v postopku za preizkus ustavne pritožbe družbe A. Ž. Ž., d.d., Ž. Ž., ki jo zastopa B. B., odvetnik v Z., na seji senata dne 6. decembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba družbe A. Ž. Ž. zoper Revizijsko poročilo o pravilnosti poslovanja A. Ž. Ž., d.o.o., Javnega podjetja, v letih 2002 in 2003, št. 1209-7/2004-25 z dne 8. 6. 2005 se zavrže.
Obrazložitev
1. Pritožnica vlaga ustavno pritožbo zoper zgoraj navedeno revizijsko poročilo, v katerem je Računsko sodišče ugotovilo, da je bilo poslovanje pritožnice v letih 2002 in 2003 zaradi številnih nepravilnosti v pomembnem neskladju s predpisi (negativno mnenje). Obširno navaja razloge, zaradi katerih meni, da je to poročilo (protizakonito in) v neskladju z Ustavo.
2. V skladu s prvim odstavkom 50. člena Zakona o Ustavnem sodišču (v nadaljevanju ZUstS) lahko vsakdo ob pogojih, ki jih določa ta zakon, vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Pritožnica vlaga ustavno pritožbo zoper revizijsko poročilo Računskega sodišča, ki pa ga glede na ureditev posebnega postopka revidiranja poslovanja uporabnikov javnih sredstev v skladu z Zakonom o Računskem sodišču (Uradni list RS, 11/01 – ZRacS-1) ni mogoče šteti za posamičen akt, s katerim bi bilo odločeno o kakšni pritožničini pravici ali temeljni svoboščini. Zato ustavna pritožba zoper revizijsko poročilo ni dopustna.
3. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan